Is-Segretarju Ġenerali tal-PN isostni illi kien imdawwar 'is-suċċess' li kien għamel il-PN fil-Gvern fil-qasam ta' studenti li jitilqu mill-iskola kmieni Meta kien qed jitkellem waqt konferenza tal-aħbarijiet is-Segretarju Ġenerali tal-PN Clyde Puli sostna illi ż-żgħażagħ Maltin illum jinsabu fil-morsa, "jikkompetu maċ-cheap labour' minn naħa u n-nuqqas ta' ħiliet minn naħa l-oħra." Puli sostna illi pajjiżna huwa fost l-inqas illi ra żieda fil-paga imma fost l-aktar li għandu studenti li telqu mill-iskola kmieni. "Meta mbagħad inpoġġu din l-istatistika ma' oħra insibu illi wieħed minn kull tliet itfal jinsabu fil-periklu li jitilqu mill-iskola kmieni." "Hemm bżonn li s-siwazzjoni tinbidel kemm jista' jkun malajr," insista Puli li sostna illi f'dan il-qasam kien imdawwar is-suċċess li kien għamel il-Partit Nazzjonalista fil-Gvern sal-2013. L-MEP Francis Zammit Dimech sostna wkoll li bosta qed jikkompetu billi jaċċetta livell baxxi ta' xogħol, b'pagi ta' persuni li ġejjin minn pajjiżi terzi.